
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 martie 2009

	Nr.
	27/391


R A P O R T

asupra propunerii legislative pentru modificarea şi completarea Anexei IV (2A/2008) la III salarii de bază pentru funcţiile de specialitate din muzee şi biblioteci
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 618 din 8 octombrie 2008, cu dezbaterea pe fond în procedură obişnuită, a propunerii legislative pentru modificarea şi completarea Anexei IV (2A/2008) la III salarii de bază pentru funcţiile de specialitate din muzee şi biblioteci.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.508/29.04.2008)

· avizul negativ al Comisiei juridice, de disciplină şi imunităţi (nr.31/977/27.01.2009)

· avizul favorabil al Comisiei pentru cultură, arte, mijloace de informare în masă (nr.30/560/20.01.2009)

· punctele de vedere negative ale Guvernului (nr.1385/11.06.2008 şi nr.91/552/10.02.2009).

Propunerea legislativă are ca obiect de reglementare modificarea Anexei nr.IV/2a din Ordonanţa Guvernului nr.10/2008 privind nivelul salariilor de bază şi a altor drepturi ale personalului bugetar salarizat potrivit Ordonanţei de urgenţă nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II si III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, precum şi unele măsuri de reglementare a drepturilor salariale şi a altor drepturi ale personalului contractual salarizat prin legi speciale, în sensul introducerii funcţiei de conservator cu studii postliceale.
Comisia propune Plenului Camerei Deputaţilor respingerea iniţiativei legislative întrucât învăţământul postliceal de stat se organizează de Ministerul Educaţiei, în conformitate cu prevederile Legii învăţământului nr.84/1995, republicată, cu modificările şi completările ulterioare, la propunerea autorităţilor administraţiei publice locale sau la cererea operatorilor economici şi a altor instituţii interesate. Din analiza nomenclatoarelor calificărilor profesionale a reieşit că acestea nu includ calificarea profesională de conservator a bunurilor culturale. 


Deoarece nu există unităţi de învăţământ postliceale care să asigure însuşirea cunoştinţelor, a abilităţilor practice şi dobândirea unor competenţe privind desfăşurarea activităţii de conservare a bunurilor culturale, propunerea privind introducerea funcţiei de conservator cu studii postliceale nu are aplicabilitate practică.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 25 februarie 2009 au participat, în conformitate cu prevederile art.55 din Regulamentul Camerei Deputaţilor:

· d-l Vasile Timiş – Secretar de Stat, Ministerul Culturii, Cultelor şi Patrimoniului Naţional

· d-l Ştefan Ioniţă – director, Ministerul Culturii, Cultelor şi Patrimoniului Naţional

· d-l Mircea Angelescu – director, Ministerul Culturii, Cultelor şi Patrimoniului Naţional

· d-na Olimpia Roman – director adjunct, Ministerul Culturii, Cultelor şi Patrimoniului Naţional

· d-l Cornel Frimu – consilier, Ministerul Culturii, Cultelor şi Patrimoniului Naţional
· d-l Ion Gibescu – director, Ministerul Muncii, Familiei şi Protecţiei Sociale.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 15 voturi pentru şi 3 abţineri.

Propunerea legislativă a fost respinsă de Senat în şedinţa din 30 septembrie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu, 

Consilier Elena MESAROŞ

